

МОДЕЛ УГОВОРА  

Радови на реализацији друге фазе санације и адаптације Градског стадиона у Зрењанинну
Сачињен у Зрењанину између: 
НАРУЧИОЦА: Градска управа града Зрењанина, Трг Слободе бр.10, Зрењанин коју заступа заменик Начелника Градске управе града Зрењанина Милош Королија (у даљем тексту:Наручилац), 
ПИБ: 102506213

 Матични број: 08002266 
Брoj рачуна: 840-28640-53 
и 
2а. ПОНУЂАЧА : (попунити  за случај да се подноси самостална понуда или понуда са подизвођачем, с тим што податке као уговорна страна  попуњава само понуђач)
Понуђач_______________________________кога заступа ______________________________(у даљем тексту:Понуђач) (попуњава понуђач)
ПИБ: _______________________________  (попуњава понуђач)
Матични број: _______________________  (попуњава понуђач)
Брoj рачуна: _________________________  (попуњава понуђач)
Пословна банка:______________________  (попуњава понуђач)
   2б. Подизвођач -навести назив подизвођача (попунити за случај да се подноси понуда са подизвођачем, с тим што податке као уговорна страна попуњава само понуђач)
      1.________________________________________________ (попуњава понуђач)
      2.________________________________________________ (попуњава понуђач)
      3.________________________________________________ (попуњава понуђач)
  2ц. ПОНУЂАЧА (попунити само за случај заједничке  понуде)
Уколико је друга уговорна страна понуђач-добављач група понуђача (заједничка понуда) потребно је навести називе свих чланова групе понуђача. 
1.члан   ___________________________________________________________ 
2.члан   ___________________________________________________________
3.члан  ___________________________________________________________
4.члан  ___________________________________________________________
Даље навести који ће од горе наведених чланова групе понуђача бити овлашћени представник групе_________________________________________________________________________   
Даље навести овлашћено лице које заступа  тог члана понуђача _________________________________________________________________________
      Уговорне стране споразумеле су се даље како следи

                              УВОДНЕ НАПОМЕНЕ
Члан 1.
- да је Наручилац дана 27.07.2021 године донео Одлука о спровођењу отвореног поступка јавне набавке радова број: 404-3-28-2/2021-IV;
- да је Наручилац  донео Одлуку о додели уговора број _____________ од _______ године и изабрао Понуђача ______________________________ са економски најповољнијом понудом  за извођење радова на реализацији друге фазе санације и адаптације Градског стадиона у Зрењанину
- да је Понуђач доставио Понуду бр. _____________ од ____________.године   а која је заведена код Наручиоца под бројем _______________ од ___________________. године 

-  да Понуђач наступа са Подизвођачем ___________________који ће извршити део уговра који се односи на _________________________________ у проценту од _______________% (Овај став  се брише уколико понуда буде поднета самостално или заједнички) 
- да ће Понуђач  приликом реализације уговора у погледу ____________________________ користити капацитете других привредних субјеката  и то: __________________________ (Овај став  се брише уколико се не користе капацитети других субјеката) 
ПРЕДМЕТ УГОВОРА

Члан 2.

Предмет овог Уговора је извођење радова на реализацији друге фазе санације и адаптације 

Градског стадиона у Зрењанинну у свему према прихваћеној понуди Понуђача  која чини саставни део овог Уговора.

ОБАВЕЗЕ  ПОНУЂАЧА

Члан 3.

Понуђач  је дужан да радове из члана 1. овог Уговора изведе стручно и квалитетно у складу са прихваћеном Понудом и овим Уговором, техничком документацијом за извођење радова, важећим законима и прописима, техничким нормативима и стандардима који важе за ову врсту радова уз поштовање правила струке, као и да по завршетку радова изведене радове преда Наручиоцу.
Члан 4.
Понуђач је обавезан да пре увођења у посао изврши следеће:

решењем именује одговорне извођаче радова, за све предвиђене врсте радова из Понуде и да иста достави Наручиоцу;
у року до 7 (дана) од дана пријема техничке документације за извођење радова од стране Наручиоца достави Наручиоцу Извештај о прегледу наведене документације, са евентуалним примедбама, на разматрање и даље поступање. Неблаговремено уочене или достављене примедбе, које нису могле остати непознате да су на време сагледане, неће бити узете у обзир, нити ће имати утицаја на рок за извођење радова;

потпише и овери пројекат за извођење; 
достави Наручиоцу и стручном надзору на усвајање динамички план извођења уговорених радова са јасно назначеним активностима, чији су саставни делови: план ангажовања потребне радне снаге, план ангажовања потребне механизације и опреме на градилишту, план набавке потребног материјала и финансијски план реализације извођења радова по месецима;

- достави Наручиоцу пројекат организације и технологије извођења радова;
- достави Наручиоцу средства финансијског обезбеђења у складу са чланом 5. овог Уговора и полисе осигурања у складу са чланом 7. овог Уговора.

Средства финансијског обезбеђења

Члан 5.

Понуђач  је обавезан да приликом потписивања Уговора, а најдаље у року од 15 (петнаест) дана од дана закључења Уговора, Наручиоцу преда:

1.Банкарску гаранцију за повраћај аванса која мора бити  са клаузулама: безусловна, неопозива, без права на приговор и платива на први позив и сви елементи гaрaнције морaју бити у потпуности усaглaшени сa конкурсном документaцијом (рокови, износ), у висини примљеног аванса од 30% укупне уговорене цене без ПДВ са роком важности најмање 20 (двадесет) дана дуже од истека рока за коначно извршење посла. Гaрaнција морa бити безусловна, плaтива нa први позив,. Понуђач може поднети гaрaнције стрaне бaнке сaмо aко је тој бaнци додељен кредитни рејтинг коме одговaрa нaјмaње ниво кредитног квaлитетa 3 (инвестициони рaнг);

2.Банкарску гаранцију за испуњење уговорних обавеза која мора бити  са клаузулама: безусловна и платива на први позив. Банкарска гаранција  за испуњење уговорних обавеза издаје се у висини од 10% од укупне вредности уговора без ПДВ-а, са роком важности који је 20 (двадесет) дана дужи од истека рока за коначно извршење посла. Ако се за време трајања уговора промене рокови за извршење уговорне обавезе, важност банкарске гаранције за испуњење уговорних обавеза мора да се продужи. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

Ако се за време трајања овог Уговора промене рокови за извршење уговорне обавезе, Понуђач  је обавезан да продужи важење банкарских гаранција из става 1. овог члана.

Наручилац ће уновчити банкарску гаранцију повраћај авансног  плаћања и за испуњење уговорних обавеза у случају да понуђач не буде извршавао своје уговорне обавезе у роковима и на начин предвиђен уговором.

Члан 6.

Понуђач је обавезан да приликом примопредаје изведених радова уз окончану ситуацију за изведене предметне радове Наручиоцу преда Банкарску гаранцију за отклањање недостатака у гарантном року  која мора бити са клаузулама:  безусловна и платива на први позив. Банкарска гаранција за отклањање грешака у гарантном року се издаје у висини 10% од укупне вредности уговора, без ПДВ-a. Рок важења банкарске гаранције мора бити 20 (двадесет) дана дужи од гарантног рока.Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). 

Наручилац ће наплатити банкарску гаранцију за отклањање недостатака у гарантном року уколико Понуђач не буде извршавао своје гарантне обавезе у роковима и на начин предвиђен овим Уговором.

Уколико Понуђач не достави банкарску гаранцију за отклањање недостатака у гарантном року, Наручилац  ће наплатити банкарску гаранцију за испуњење уговорних обавеза.
Полисе осигурања

Члан 7.

Понуђач  је дужан да у року до 15(петнаест) дана од дана закључења Уговора осигура радове, материјал и опрему од уобичајених ризика до њихове пуне вредности и достави Наручиоцу полису осигурања, оригинал или оверену копију, са важношћу за цео период важења Уговора.
Понуђач је дужан да у року до 15 (петнаест) дана од дана закључења Уговора, достави Наручиоцу полису осигурања од одговорности према трећим лицима и стварима трећих лица, оригинал или оверену копију, са важношћу за цео период важења Уговора, у свему према важећим законским прописима.

Понуђач је такође дужан да у року до 15 (петнаест) од закључења Уговора, достави Наручиоцу полису осигурања од професионалне одговорности за штету коју може причинити другој уговорној страни, односно трећем лицу, приликом реализације уговора, оригинал или оверену копију, у складу са важећим прописима.

Измене услова осигурања не могу се вршити без претходног одобрења Наручиоца.

Уколико се рок за извођење радова продужи, Понуђач је обавезан да достави, пре истека уговореног рока, полисе осигурања из става 1., 2. и 3. овог члана, са новим периодом осигурања.

Члан 8.

Понуђач је дужан да: 

обезбеди потребну радну снагу, материјал, грађевинску и другу опрему, изведе припремно-завршне, грађевинске,  инсталатерске и друге радове, као и све друге активности неопходне за потпуно извршење радова који су предмет овог Уговора;

организује градилиште на начин којим ће се обезбедити приступ локацији, обезбеђење несметаног саобраћаја, заштита околине за све време извођења радова;

о свом трошку обезбеди и истакне на видном месту градилишну таблу у складу са важећим прописима и упутствима Наручиоца;

обезбеди услове за извођење радове, према динамичком плану усвојеном од стране Наручиоца и стручног надзора; 

одговорном извођачу радова обезбеди уговор о извођењу радова и документацију на основу које се изводе радови;

у току извођења радова обезбеђује сигурност објекта, безбедност лица која се налазе на градилишту и околине, одржава градилиште и редовно уклања сав отпадни материјал, тако да се Наручилац ослобађа свих одговорности према државним органима и трећим лицима што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Наручиоцу;

да се строго придржава прописаних мера за заштиту здравља и безбедности на раду;

уредно води сву документацију предвиђену законом и другим прописима који регулишу ову област и обезбеђује доказ о квалитету извршених радова, уграђених материјала, инсталација и опреме; 

за опрему и материјале који се користе приликом извођења радова пре уградње обезбеди атесте, сертификате, потврде о пореклу робе и друга документа у складу са законом и достави их на увид стручном надзору и да на дан примопредаје радова, све гарантне листове за уграђене уређаје и опрему, као и упутства за руковање, записнички преда Наручиоцу;
на погодан начин обезбеди и чува изведене радове, опрему и материјал од пропадања, оштећења, одношења или уништења све до примопредаје објекта;

отклони сву штету коју учини за време извођења радова на објекту и суседним објектима;

изради пројекат изведеног објекта у складу са важећим прописима;

по завршеним радовима одмах писмено обавести Наручиоца и стручни надзор да је завршио радове и да је спреман за њихову предају; 

учествује у примопредаји објекта и коначном обрачуну изведених радова;

отклони све недостатке по записнику Комисије за примопредају радова и коначни обрачун, у остављеном року;

по напуштању простора градилишта уклони сав преостали материјал, опрему и све привремене градилишне инсталације;

у складу са овим Уговором отклони све недостатке који се евентуално појаве у гарантном року;

изврши и остале активности прописане важећим Законом о планирању и изградњи.

Члан 9.

Понуђач је дужан да омогући вршење стручног надзора над извођењем радова.

Понуђач је дужан да поступи по свим основаним писменим примедбама Наручиоца и стручног надзора на квалитет изведених радова и уграђеног материјала и опреме и о свом трошку отклони недостатке и пропусте.

Понуђач је дужан да заједно са стручним надзором изврши сагледавање и анализу испуњења уговорених обавеза у погледу рокова усвојених динамичким планом и о томе сачини извештај. Извештај оверавају и потписују Понуђач, одговорни извођачи радова и стручни надзор. Извођач радова доставља извештај Наручиоцу уз привремену ситуацију.

У случају да Понуђач не испуњава усвојен динамички план, обавезан је да уведе у рад више смена, продужи смену или уведе у рад више извршилаца, без права на повећање трошкова или посебну накнаду за то.

ОБАВЕЗЕ НАРУЧИОЦА

Члан 10.

Наручилац је дужан да:

преда Понуђачу техничку документацију за извођење радова приликом потписивања Уговора, а најкасније у року од 5 (пет) дана од дана закључења Уговора;

обезбеди вршење стручног надзора у складу са важећим прописима;

решењем одреди лица која ће вршити стручни надзор над извођењем свих уговорених врста радова и иста достави Понуђачу пре увођења у посао;
уведе Понуђача  у посао у присуству стручног надзора;

поднесе пријаву радова надлежном органу најкасније 8 (осам) дана пре почетка извођења радова; 
обезбеди Понуђачу  несметан приступ градилишту;
у примереном року решава све захтеве Понуђача  који су му упућени преко стручног надзора са мишљењем стручног надзора о предметном захтеву;

редовно измирује обавезе према Понуђачу за изведене радове на основу привремених и окончане ситуације у складу са Уговором;

образује Комисију за примопредају радова и коначни обрачун и учествује у раду Комисије.

Увођење понуђача у посао

Члан 11.
Увођење Понуђача  у посао се врши у присуству представника Наручиоца и Понуђача , одговорних извођача радова и стручног надзора, након испуњења следећих услова:

    - да је Наручилац предао Понуђачу  техничку документацију за извођење радова;

    - да је Наручилац обезбедио Понуђачу  несметан приступ градилишту;

    - да је Наручилац предао Понуђачу  решења о именовању лица која врше стручни надзор;

     -да је Понуђач  предао Наручиоцу банкарску гаранцију за повраћај авансног плаћања, банкарску гаранцију за испуњење уговорних обавеза и полисе осигурања из члана 5. и 7. овог Уговора;

    - да је Понуђач  предао Наручиоцу динамички план извођења радова и пројекат организације и технологије грађења;

    - да је Понуђач предао Наручиоцу решења о именовању одговорних извођача радова;

    - да је Понуђач потписао и оверио пројекат за извођење и доставио Наручиоцу Извештај о прегледу техничке документације за извођење радова.

О увођењу Понуђача  у посао води се записник који оверавају и потписују представници Наручиоца и Понуђача, одговорни извођачи радова и стручни надзор.

Датум увођења Понуђача  у посао констатује се у грађевинском дневнику.

Члан 12.

Наручилац ће најмање 7 (седам) дана унапред писмено обавестити Понуђача  и стручни надзор о датуму увођења Понуђача  у посао.

УГОВОРЕНА ВРЕДНОСТ

Члан 13.

Уговорена вредност радова из члана 1. овог Уговора износи ___________________  динара (словима:___________________________________________________________________), без обрачунатог пореза на додату вредност, односно ___________________________ динара (_____________________________________________________________________) са обрачунатим порезом на додату вредност.

Обвезник и стопа пореза на додату вредност се утврђује у складу са важећим Законом о порезу на додату вредност, подзаконским актима и пратећим прописима на дан испостављања привремене/окончане ситуације.

Јединичне цене из прихваћене Понуде су фиксне и не могу се мењати услед повећања цена елемената на основу којих су одређене. 

НАЧИН ПЛАЋАЊА

Члан 14.

Наручилац ће уговорену цену радова из члана 13. овог Уговора исплатити Понуђачу на следећи начин:

- Аванс у износу од  30 % укупно уговорене вредности без ПДВ након закључења уговора, а у року до 45 дана од дана пријема предрачуна за плаћање аванса, изјаве о наменском коришћењу аванса, банкарске гаранције за повраћај примљеног аванса без ПДВ и банкарске гаранције за  испуњење уговорних обавеза и полисе осигурања.  Аванс ће се правдати по привременим месечним ситуацијама, сразмерно проценту примљеног аванса и вредности изведених радова, стим што је Извођач у обавези да у целости изврши обрачун преосталог износа примљеног аванса у привременој ситуацији која претходи издавању окночане ситуације,
- износ од 60 % укупно уговорене вредности по привременим месечним ситуацијама, сачињеним на основу оверене грађевинске књиге изведених радова и јединичних цена из понуде потписаним од стране стручног надзора, у року до 45 дана од дана пријема оверених ситуација од стране Наручиоца,
- остатак у износу  од минимум 10% вредности укупно уговорене вредности по окончаној ситуацији сачињеној на основу оверене грађевинске књиге изведених радова и јединичних цена из понуде  потписаним од стране стручног надзора, у року до 45 дана од дана пријема банкарске гаранције за отклањање недостатака у гарантном року, оверене ситуације, потписаног записника о примопредаји објекта и коначног обрачуна. 

Привремене ситуације и окончану ситуацију Понуђач доставља надзорном органу на оверу. Након извршене контроле и овере, ситуацију са комплетном документацијом надзорни орган, у року од 7 дана од дана пријема, доставља Наручиоцу на оверу и плаћање. 

Уколико Наручилац делимично оспори испостављену ситуацију, дужан је да исплати неспорни део ситуације, уз претходну корекцију ситуације од стране Понуђач, а спорни део ће се решити кроз следећу привремену ситуацију, уколико се уговорне стране другачије не договоре. Извођач, на основу Записника о примопредаји и коначном обрачуну, испоставља окончану ситуацију.

Члан 15.

Аванс ће се правдати по привременим ситуацијама, сразмерно проценту примљеног аванса и вредности изведених радова, с тим што је Понуђач у обавези да у целости изврши обрачун преосталог износа примљеног аванса у привременој ситуацији која претходи издавању окончане ситуације.

Члан 16.

Привремене ситуације и окончану ситуацију Понуђач доставља надзорном органу на оверу. Након извршене контроле и овере, ситуацију са комплетном документацијом надзорни орган, у року од 7 дана од дана пријема, доставља Наручиоцу на оверу и плаћање. 

Уколико Наручилац делимично оспори испостављену ситуацију, дужан је да исплати неспорни део ситуације, уз претходну корекцију ситуације од стране Понуђача, а спорни део ће се решити кроз следећу привремену ситуацију, уколико се уговорне стране другачије не договоре. Извођач, на основу Записника о примопредаји и коначном обрачуну, испоставља окончану ситуацију.
Привремене ситуације и окончану ситуацију, у 6 (шест) примерака, Понуђач испоставља на основу стварно изведених количина уговорених радова и уговорених јединичних цена.
Привремене и окончана ситуација морају бити потписане и оверене од стране стручног надзора, одговорних извођача радова, Понуђача  и Наручиоца.

Окончану ситуацију Понуђач подноси Наручиоцу по завршетку радова, потписаном Записнику о примопредаји радова и коначном обрачуну и достављању банкарске гаранције за отклањање недостатака у гарантном року. 

Уз привремене ситуације и окончану ситуацију, Понуђач је обавезан да достави Наручиоцу преко стручног надзора:

фотокопије записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од стручног надзора;

фотокопије листова грађевинског дневника за период за који се испоставља ситуација, потписане и оверене од стране одговорног извођача радова и стручног надзора;

фотокопије листова грађевинске књиге, за све уговорене и изведене позиције приказане у ситуацији, потписане и оверене од стране одговорног извођача радова и стручног надзора;

фотокопије одговарајућих атеста и доказа о квалитету за уграђени материјал и опрему.

Уз сваку привремену ситуацију Понуђач је дужан да достави динамички план са пресеком стања радова и извештај са анализом испуњења уговорених обавеза у погледу рокова усвојених динамичким планом и предлогом мера за отклањање евентуалних кашњења у реализацији из члана 9. став 3. овог Уговора.

Уколико Понуђач не достави привремену или окончану ситуацију са свим прилозима из овог члана, Наручилац неће извршити плаћање радова који нису исказани у комплетној достављеној документацији.

Наручилац може оспорити привремену или окончану ситуацију делимично или у целости. Уколико Наручилац  ситуацију оспори делимично, дужан је да исплати неспорни део ситуације.

О разлозима оспоравања и оспореном износу Наручилац је дужан да обавести Понуђача у року до 15 (петнаест) дана од дана пријема ситуације чији је садржај оспорен. Уколико у том року не обавести Понуђача  о својим примедбама, сматра се да нема примедби на обрачунате радове.

НЕУГОВОРЕНИ РАДОВИ

Вишак и мањак радова

Члан 17.

Уколико се током извођења уговорених радова појави потреба за извођењем вишка радова, Понуђач је дужан да о томе одмах, писменим путем, обавести Наручиоца и стручни надзор.

Понуђач није овлашћен да мења обим уговорених радова, односно да изведе вишак радова без писане сагласности Наручиоца и стручног надзора.

Стручни надзор није овлашћен да доноси одлуке о питањима наведеним у ставу 1. овог члана или питањима везаним за додатна плаћања, продужетак рока или измени материјала који се уграђује без претходне писмене сагласности Наручиоца.

Наручилац неће платити цену вишка радова за чије извођење не постоји писана сагласност наручиоца.

Члан 18.

Понуђач је обавезан да током извођења радова, а најкасније до коначног обрачуна, достави Наручиоцу, преко стручног надзора, преглед вишкова и мањкова радова са количинама и уговореним јединичним ценама. 

Стручни надзор је у обавези да провери основаност истог, описе позиција и количине и достави мишљење са детаљним образложењем сваке појединачне позиције Наручиоцу  на усвајање, најкасније у року од 10 (десет) дана од дана пријема.

По прихватању прегледа вишкова и мањкова радова од стране Наручиоца, са Понуђачем ће се закључити Анекс овог Уговора, а пре коначног обрачуна, односно испостављања оконачне ситуације.

Након закључења Анекса уговора, Понуђач се обавезује да у року од 7 (седам) дана од дана потписивања Анекса, преда Наручиоцу  банкарску гаранцију за испуњење уговорних обавеза из члана 5. овог Уговора на вредност радова који се уговарају Анексом из претходног става.

Непредвиђени радови

Члан 19.

Непредвиђени радови су они радови који  нису били укуључени у првобитни уговор о јавној набавци а постали су неопходни  а морају се извести. 
Понуђач је обавезан да одмах по уоченој потреби за извођењем непредвиђених радова, а пре извођења истих, достави Наручиоцу, преко стручног надзора, захтев за извођење непредвиђених радова са предмером и предрачуном, који мора да садржи: 
-предмер и предрачун неуговорених непредвиђених радова, са раздвојеним јединичним ценама за материјал и рад, оверен од стране надзорног органа, 
-детаљне анализе цена за неуговорене позиције радова урађене у складу са Нормативима и стандардима у грађевинарству. 
Анализе цена непредвиђених радова из допунских понуда врше се на основу следећих елемената: 
-обрачун трошкова рада на бази вредности бруто норма часа утврђеног на бази просечне зараде по запосленом у Републици Србији у области грађевинарства за квартал који претходи периоду израде понуде за неуговорене радове, на основу званично објављених података Републичког завода за статистику,
-обрачун трошкова материјала на бази тржишних цена материјала, опреме, енергената и др. у периоду израде понуде за неуговорене радове. 
Стручни надзор проверава основаност потребе за извођењем непредвиђених радова, врши контролу предмера и предрачуна непредвиђених радова, описа позиција и количина, те доставља Наручиоцу своје мишљење, односно детаљно образложење, најкасније у року од десет дана од дана пријема, ради покретања процедуре за уговарање непредвиђених радова. 

Након усвајања понуде за додатне (непредвиђене) радове од стране Наручиоца и закључивања анекс уговора  Понуђач стиче услов да започне извођење уговорених непредвиђених радова, као и право на наплату истих, након што их изведе. 
Стручни надзор није овлашћен да без писане сагласности Наручиоца одлучује у име Наручиоца о цени, роковима, измени материјала који се уграђује и обиму неуговорених непредвиђених радова. 
Понуђач је дужан да приступи извођењу хитних непредвиђених радова и пре закључења уговора о њиховом извођењу, уз сагласност надзорног органа уписом у грађевински дневник, уколико је њихово извођење нужно за стабилност објекта или спречавање штете, а изазвани су ванредним и неочекиваним догађајима (клизиште, појава воде и сл.), који се нису могли предвидети у току израде пројектне документације. Понуђач и стручни надзор су дужни да, одмах по наступању ванредних и неочекиваних догађаја, усмено обавесте Наручиоца, а писмено у року од 24 часа. Наручилац ће по добијању обавештења од стране Понуђача и стручног надзора, приступити уговарању наведених радова на горе описани начин.
Измене током трајања уговора

Члан 20.

Уговорне стране су сагласне да се  може извршити измена уговора у виду непредвиђених радова у складу са чланом 157. ЗЈН и у виду повећаног обима радова у складу са чл.160. ЗЈН. 
Повећање обима предмета набавке не односи се на вишкове радова уколико су исти  уговорени.

Изменом уговора не може да се мења целокупна природа уговора,  односно  предмета  јавне набавке.
Члан 21.

Понуђач је дужан да до коначног обрачуна изведених радова уговори све непредвиђене радове као и повећан обим  радова на горе описани начин. у складу са чланом 18. и 19. овог Уговора.
РОК ЗА ИЗВОЂЕЊЕ РАДОВА

Члан 22.

Понуђач се обавезује да радове који су предмет овог Уговора изврши у року од ____________________календарских дана (не дужи од 365 календарских дана) од дана увођења Понуђача  у посао.

Члан 23.

Понуђача  је дужан да започне радове даном увођења у посао. Уколико Понуђач  не започне радове даном увођења у посао, Наручилац ће оставити накнадни рок до 10 (десет) дана да започне радове, а уколико Понуђач ни у накнадном року не започне радове, Наручилацможе раскинути овај Уговор, уз реализацију банкарске гаранције за добро извршење посла, као и захтевати од Понуђача  накнаду штете до износа стварне штете.

Члан 24.

Понуђач  има право на продужење уговореног рока у следећим случајевима:

 -  у случају прекида радова који трају дуже од 2 (два) дана, а није изазван кривицом Понуђача ;

ако наступе природни догађаји који имају карактер више силе (пожар, поплава, земљотрес и сл.); 
ако наступе ванредни догађаји везани за одбрану земље;
због кашњења радова проузрокованих неиспуњењем уговорених обавеза Наручиоца
-  због прекида рада изазваног актом надлежног органа, за који није одговоран Понуђач

Ако наступе околности из претходног става овог члана, Понуђач их одмах уписује у грађевински дневник, а у року од 3 (три) дана од настанка узрока доставља захтев Наручиоцу за продужење уговореног рока за завршетак радова у писаној форми, уз сагласност и мишљење стручног надзора о оправданости захтева. Наручилац је обавезан да по наведеном захтеву донесе одлуку у року од 15 (петнаест) дана од пријема уредног захтева.

Захтев за продужетак рока за извођење радова Понуђач може поднети Наручиоцу најкасније 15 (петнаест) дана пре истека уговореног рока из члана 22. овог Уговора. Уколико Понуђач упути Наручиоцу захтев за продужетак рока, након истека уговореног рока, такав захтев се неће разматрати.

Уговорени рок ће бити продужен када уговорне стране сачине о томе Анекс уговора.

Понуђач нема право на продужење рока у следећим случајевима:

- ако западне у доцњу са извођењем радова због околности које су настале у време када је био у доцњи;

- за накнадно уговорене вишкове радова са укљученим мањковима радова.
Члан 25.

Понуђач је дужан да одмах писмено обавести Наручиоца о околностима које онемогућавају или отежавају извођење радова, о привременом обустављању радова и о настављању радова по престанку сметњи због којих је извођење радова обустављено.

Понуђач може привремено обуставити радове искључиво уз сагласност стручног надзора. Понуђач је дужан да настави извођење радова по престанку сметње због које су радови обустављени.

Период обуставе радова се констатује у грађевинском дневнику.

УГОВОРНА КАЗНА

Члан 26.

Ако Понуђач не изведе уговорене радове у уговореном року из члана 22. овог Уговора својом кривицом, обавезан је да плати Наручиоцу уговорну казну у висини од 0,3% од укупно уговорене вредности за сваки дан закашњења, с тим што износ тако одређене уговорне казне не може бити већи од 10% од вредности укупно уговорених радова.

Окончана ситуација се трајно умањује за износ обрачунате уговорне казне.

Уколико из неоправданих разлога Понуђач прекине са извођењем радова или одустане од даљег рада, Наручилац има право да раскине овај Уговор уз реализацију банкарске гаранције за испуњење уговорних обавеза, као и да захтева од Понуђача  накнаду штете до износа стварне штете.
ГАРАНТНИ РОК

Члан 27.
Гарантни рок за изведене радове износи минимално  2 (две) године, рачунајући од дана потписивања Записника о примопредаји радова, без примедби.

За уграђену опрему важи гаранција произвођача и Понуђач је дужан да сву документацију која се односи на уграђену опрему са гаранцијом произвођача преда Наручиоцу.

Члан 28.

Понуђач је дужан да у току гарантног рока, на први писмени позив Наручиоца, отклони о свом трошку све недостатке који се односе на уговорени квалитет изведених радова и уграђених материјала и опреме, а који нису настали неправилном употребом, као и сва оштећења проузрокована овим недостацима. 

Ако Понуђач не приступи извршењу своје обавезе из претходног става по пријему писменог позива од стране Наручиоца и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице, на терет Понуђача, наплатом банкарске гаранције за отклањање недостатака у гарантном року.

Уколико банкарска гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Понуђача тражи накнаду штете.

За штету и неисправности које настану услед деловања више силе, Понуђач не сноси одговорност.

КВАЛИТЕТ ИЗВЕДЕНИХ РАДОВА

Члан 29.

Понуђач одговара Наручиоцу за квалитет извршених радова и за квалитет материјала који је употребљен приликом извођења радова.
Уколико Понуђач не изводи радове по уговореном пројекту, техничким прописима и стандардима, Наручилац или решењем именовани стручни надзор имају право да захтевају обустављање даљег извођења радова. У том случају Наручилац има право да о трошку Извршиоца повери на извршење предметне радове другом, као и право да трошкове прекидa уз накнаду стварне штете наплати од извршиоца.
Наручилац има право да стручно контролише квалитет сваког материјала који се уграђује, као и квалитет и исправност изведених радова.
ПРИМОПРЕДАЈА ИЗВЕДЕНИХ РАДОВА

Члан 30.

Комисију за примопредају радова и коначни обрачун формира Наручилац. 

Комисију чине представници Наручиоца и Понуђача, стручни надзор и одговорни извођачи радова.

Комисија ће у року од 7 (седам) дана од дана обавештења Понуђача да су радови завршени приступити изради записника о примопредаји радова и записника коначном обрачуну.

Члан 31.

Примопредају и коначни обрачун изведених радова врши Комисија за примопредају радова и коначни обрачун у две фазе:

I фаза - примопредаја свих изведених радова и документације у складу са важећим законом и релевантним подзаконским актима (техничка документација, решење којим се одобрава извођење радова, грађевински дневник, грађевинска књига, динамички план, атести и докати о квалитету уграђених материјалам и остала документа од важности за период извођења радова, технички преглед и експлоатацију објекта). У току примопредаје, Комисија формира Записник о примопредаји радови, који потписују сви чланови Комисије;
II фаза - израда коначног обрачуна за изведене радове на бази стварно изведених количина радова оверених у грађевинској књизи од стране стручног надзора и усвојених јединичних цена из Понуде, као саставног дела јединственог Записника о примопредаји радова и коначном обрачуну, који потписују сви чланови Комисије.

Уколико Комисија за примопредају радова и коначни обрачун констатује примедбе на изведене радове, Понуђач је у обавези да их отклони у року који предложи Комисија.

Уколико Понуђач у остављеном року не поступи по примедбама Комисије за примопредају радова и коначни обрачун, Наручилац може извршити наплату банкарске гаранције за добро извршење посла.

РАСКИД УГОВОРА

Члан 32.

Наручилац има право на једностран раскид Уговора у следећим случајевима:

ако Понуђач не започне радове најкасније до 10 (десет) дана од увођења у посао;
ако Понуђач својом кривицом касни са извођењем радова у односу на уговорену динамику више од 10 (десет) дана и не предузима одговарајуће мере и акције за скраћење и елиминацију кашњења;
ако Понуђач не изводи радове у складу са техничком документацијом за извођење радова;
ако Понуђач неквалитетно изводи радове;
ако Понуђач не поступа по налозима стручног органа у оквиру његових овлашћења;
ако Понуђач, из неоправданих разлога, прекине извођење радова и исте не настави по истеку рока од 7 (седам) дана, или ако одустане од даљег рада;
ако Понуђач није успео или је одбио да достави банкарску гаранцију за повраћај авансног плаћања и банкарску гаранцију за добро извршење посла.
У случају једностраног раскида уговора Наручилац има право да за предметне радове ангажује другог извођача и активира банкарску гаранцију за повраћај авансног плаћања и банкарску гаранцију за испуњење уговорних обавеза
Понуђач је у наведеном случају обавезан да надокнади Наручиоцу штету, која представља разлику између цене предметних радова по овом Уговору и цене радова новог извођача за те радове.

Понуђач може раскинути Уговор у случају неплаћања од стране Наручиоца, у складу са одредбама овог Уговора.

Члан 33.

Уговор се раскида писаном изјавом која се доставља другој уговорној страни са отказним роком од 15 (петнаест) дана, од дана достављања изјаве. Изјава мора да садржи основ за раскид Уговора.

Члан 34.

Сву штету која настане раскидом Уговора о извођењу радова сноси она уговорна страна која је својим поступцима или разлозима довела до раскида Уговора.
Члан 35.

У случају раскида Уговора, Понуђач је дужан да изведене радове обезбеди од пропадања, као и да наручиоцу преда пројекат изведеног објекта и пресек изведених радова до дана раскида Уговора. На основу пресека изведених радова, усаглашеног од стране наручиоца и Понуђача, сачиниће се споразум о међусобним потраживањима.

Трошкове сноси уговорна страна која је одговорна за раскид Уговора.

ЗАВРШНЕ ОДРЕДБЕ

Члан 36.

Уговорне стране су сагласне да ће све спорове, који настану у извршењу овог Уговора, решавати споразумно, а уколико то не буде могуће, спор ће се решити пред стварно и месно надлежним Судом.
За све што није предвиђено овим Уговором, уговорне стране су сагласне да ће се применити одговарајуће одредбе Закона о јавним набавкама, Закона о планирању и изградњи и Закона о облигационим односима, као и важеће Посебне узансе о грађењу.

Члан 37.

Овај уговор закључен је у 6 (шест) истоветних примерака, од којих свака уговорна страна задржава по 3 (три) примерка.

Овај Уговор ступа на снагу даном последњег потписа.

ЗА ПОНУЂАЧА

____________________________       М.П.

                                                       ЗА НАРУЧИОЦА

                            М.П.           ГРАДСКА УПРАВА ГРАДА ЗРЕЊАНИНА


                    
   _________________________________


                                        ЗАМЕНИК НАЧЕЛНИКА ГРАДСКЕ УПРАВЕ 

                                                      Милош Королија

